تبریزلی‌لر شیعه و کیسانی مسلکیدیلر آمّا تمیرلی‌لر سونّی مسلکیدی اونا گؤره بوتون مچیدلری تبریزده داغیتدیلار چون اوردا اماملارین آدین یازمیشدیلار، تمیرلی لر رشیدالدین فضل الله ایباتانی نی قبرین پوزدولار و اونی جویوتلرین قبریستانیندا قورلادیلار چون رشیدالدین فضل الله باشدا جویتویدی کی سونرالار موسلمان و شیعه اولموشدی اونا گؤره اولار شیعه اولماقی اسلامدان بیلمه دیلر و اونی جویتلر قبریستانینا آپاریب قورلادیلار. بو ایشلره گؤره تبریزده نئچه شوروش و عوصیان دوشدی و میران شاه بو شورشلری و عوصیان‌لاری یاتیتدماقدان عاجز اولدی. آخیرده امیران شاه قاراداغدا آتدان ییخیلدی و باشی سیندی و سفه‌له‌دی. بو ایشلرینه گؤره تمیرخان مرودن و سمرقنددن قوشون گتدی کی تبریزی آرام ائتسین و او تبریزین شورش‌لرین یاتیداندان سونرا میران شاهی تختدن سالدی و اونون اوغلی 'میزا ابوبکری' شاه ائتدی آمّا میرزاابوبکر و قارداشی میرزاعمر توتوشدولار و میرزاعمر کی کاساندا (قزوینده) والی اولموشدی شورش سالدی. میرزاابوبکر اونون وروشماسینا گئتدی و شکست یئدی و زیندانا دوشدی، میرزاعمر قارداشین زیندانا سالاندان سونرا تبریزی آلدی، میرانشاه دوغو طرفده شاهرخ تمیرلیه پناه آپاردی و اونون یاردیمینان گینه تبریزی آلدیلار.